Greek Legal Document

Category: 269

Content:
6. ΑΣΤΥΝΟΜΙΚΗ ΔΙΑΤΑΞΙΣ υπ’ αριθ. 107 της 5/26 Ιουλ. 1960 (ΦΕΚ Β΄ 338) Περί μέτρων προς εξασφάλισιν κυκλοφορίας τροχοφόρων οχημάτων και κινήσεως πεζών δια την εφαρμογήν του συστήματος αυτομάτου σηματοδοτήσεως και μονοδρόμων. Εν Αθήναις σήμερον την 5ην του μηνός Ιουλίου του έτους 1960 ημείς ο Διευθυντής της Αστυνομίας Αθηνών Θεόδωρος Ρακιντζής Αστυνομικός Διευθυντής Α΄, αποσκοπούντες εις την εξασφάλισιν της κυκλοφορίας των πάσης κατηγορίας τροχοφόρων οχημάτων και της κινήσεως πεζών, δια την εφαρμογήν του συστήματος αυτομάτου σηματοδοτήσεως και μονοδρόμων, έχοντες υπ’ όψει τας διατάξεις του Νόμ. 4841/1930 «περί κυκλοφορίας αυτοκινήτων», του Α.Ν. 1858/1939 «περί ρυθμίσεως κυκλοφορίας παντός είδους οχημάτων και πεζών» και του Ν.Δ. 3990/1959 «περί αναθέσεως εις Αστυνομικάς Αρχάς της εκδικάσεως αστυνομικών παραβάσεων τιμωρουμένων δια προστίμου, συμπληρώσεως του Νόμ. 4841/1930 «περί αυτοκινήτων και άλλων τινών συναφών διατάξεων», τους λοιπούς περί κυκλοφορίας τροχοφόρων οχημάτων Νόμους και Δ/τα, ως και τα άρθρ. 2, 167 και 168 του κωδικοποιηθέντος Νόμ. 2458/1953 «περί Οργανισμού του Σώματος Αστυνομίας Πόλεων» (Δ/μα 31.12.1957-20.1.1958) και το άρθρ. 28 του Δ/τος της 4.11.1958 «περί Κανονισμού του Αστυνομικού Σώματος» διατάσσομεν: Ρύθμισις της κυκλοφορίας δια  σηματοδοτήσεως α)Σηματοδόται ρυθμίσεως κυκλοφορίας οχημάτων Άρθρ.1.-1.Ο οδηγός παντός οχήματος υποχρεούται να συμμορφούται προς τας ενδείξεις των υπό των αρμοδίων Υπηρεσιών τοποθετουμένων και λειτουργούντων φωτεινών σηματοδοτών, εναλλασσομένων χρωμάτων δι’ οχήματα, εκτός εάν η ρύθμισις της κυκλοφορίας γίνεται υπό αστυνομικού οργάνου. 2.Ο οδηγός παντός οχήματος αντικρύζων πράσινον χρώμα σηματοδότου οχημάτων (κυκλικής μορφής) υποχρεούται να προχωρήση κατ’ ευθείαν εμπρός ή να κάμψη δεξιά ή αριστερά εκτός εάν έτερον σήμα ή πινακίς εις την θέσιν εκείνην απαγορεύει τυχόν τοιαύτην στροφήν. Ο οδηγός παντός οχήματος, συμπεριλαμβανομένων και των στρεφόντων δεξιά ή αριστερά, δέον όπως παραχωρή την προτεραιότητα διαβάσεως    εις   έτερον     όχημα   ή   πεζόν   κινού(Αντί της σελ. 279(α) Σελ. 279(β) 187-11 276 μενον εισέτι εντός της διασταυρώσεως ή συνεχομένης διαβάσεως πεζών, βάσει σηματοδοτήσεως, ήτις έχει ήδη λήξει. 3.Ο οδηγός παντός οχήματος αντικρύζων κίτρινον χρώμα σηματοδότου οχημάτων, το οποίον ακολουθεί το πράσινον προειδοποιείται ότι επίκειται το ερυθρόν χρώμα και υποχρεούται να σταθμεύη προ της διασταυρώσεως ή προ της τυχόν υπαρχούσης σεσημασμένης διαβάσεως πεζών, εξαιρέσει των περιπτώσεων, καθ’ ας λόγω κεκτημένης ταχύτητος, δεν είναι δυνατή πλέον η στάθμευσις εις την θέσιν ταύτην, άνευ κινδύνου της σωματικής ακεραιότητος των επιβαινόντων του αυτοκινήτου ή της ασφαλείας τούτου. 4.Ο οδηγός παντός οχήματος αντικρύζων ερυθρόν χρώμα σηματοδότου οχημάτων (κυκλικής μορφής) οφείλει να ακινητή το όχημά του προ της διασταυρώσεως ή προ της τυχόν υπαρχούσης σεσημασμένης διαβάσεως πεζών, μέχρις ότου εμφανισθή το πράσινον. 5.Ο οδηγός παντός οχήματος αντικρύζων κίτρινον χρώμα σηματοδότου οχημάτων συγχρόνως με ερυθρόν, προειδοποιείται ότι επίκειται πράσινον δια προετοιμασίαν εκκινήσεως, δεν έχει όμως το δικαίωμα της εκκινήσεως προ της ενδείξεως του πρασίνου χρώματος. 6.Ο οδηγός παντός οχήματος αντικρύζων τόξον (βέλος) σηματοδότου οχημάτων με τα χρώματα των προηγουμένων παρ. 2, 3, 4 και 5 δέον όπως συμμορφούται με τας ενδείξεις αυτών κατά την έννοιαν ην έχουν εις τας ως άνω αντιστοίχους παρ 2, 3, 4 και 5 μόνον δια την υπό του βέλους καθοριζομένην κατεύθυνσιν. 7.Ο οδηγός οχήματος αντικρύζων κίτρινον φως σηματοδότου μετά συχνών διακοπών προειδοποιείται ότι πλησιάζει μίαν διασταύρωσιν ή εν επικίνδυνον σημείον και δέον όπως κινείται μετά προσοχής. 8.Η καθοριζομένη δι’ Αστυνομικών Διατάξεων ή αποφάσεων ημών ταχύτης κυκλοφορίας των οχημάτων είναι υποχρεωτική δι’ άπαντας τους οδηγούς των οχημάτων των κινουμένων εντός της σηματοδοτουμένης περιοχής. «9.Κατ’ εξαίρεσιν, προς διευκόλυνσιν της ασφαλούς και ταχείας διελεύσεως οχημάτων εκτάκτου ανάγκης δια των οδών, εις ας λειτουργεί αυτόματος φωτεινή σηματοδότησις εφ’ όσον ταύτα εκτελούν επείγουσαν αποστολήν, άμα τη εμφανίσει των και μέχρι της διελεύσεως αυτών, υποχρεούνται άπαντες οι οδηγοί των λοιπών οχημάτων να καταλαμβάνωσι τας ακραίας λωρίδας του οδοστρώματος και ν’ ακινητώσιν εις ικανήν απόστασιν από διασταυρώσεων και συμβολών των οδών. Ως οχήματα εκτάκτου ανάγκης δια την εφαρμογήν της παρούσης λογίζονται α)τα ασθενοφόρα, β)τα της Αστυνομίας, γ)τα της Πυροσβεστικής Υπηρεσίας και δ)τα της Δημοσίας Επιχειρήσεως Ηλεκτρισμού. Ταύτα υποχρεούνται πλην των διακριτικών σημάτων της υπηρεσίας των να ώσιν εφωδιασμένα δι’ ειδικής σειρήνος και ειδικού ερυθρού φανού, τα όργανα δε ταύτα οι οδηγοί των δέον να έχωσιν εις συνεχή λειτουργίαν εις περιπτώσεις εκτάκτου ανάγκης προς ειδοποίησιν των οδηγών των λοιπών οχημάτων κατά τα ανωτέρω. Οι οδηγοί των οχημάτων εκτάκτου ανάγκης μόνον όταν εκτελώσιν επείγουσαν αποστολήν, υπ’ ευθύνη των και εφ’ όσον τούτο δύναται να πραγματοποιηθή άνευ κινδύνου, δύνανται να μη συμμορφώνται προς τα ερυθρά σήματα και τα τεθειμένα όρια ταχύτητος». Η παρ. 9 προσετέθη δια της υπ’ αριθ. 112 της 10 Ιαν./17 Μαρτ. 1962 Αστυν. Διατάξεως (ΦΕΚ Β΄ 89). β)Σηματοδόται ρυθμίσεως κυκλοφορίας πεζών 1.Πας πεζός οφείλει να συμμορφούται προς τας ενδείξεις των υπό των αρμοδίων Υπηρεσιών τοποθετουμένων και λειτουργούντων φωτεινών σηματοδοτών εναλλασσομένων χρωμάτων δια πεζούς, εκτός εάν η ρύθμισις της κυκλοφορίας γίνεται υπό αστυνομικού οργάνου. 2.Πας πεζός αντικρύζων πράσινον σύμβολον πεζού εν κινήσει, του ειδικού δια πεζούς σηματοδότου, υποχρεούται να εκκινήση και να προχωρήση όσο το δυνατόν ταχύτερον επί της αντιστοίχου σεσημασμένης διαβάσεως πεζών προς την κατεύθυνσιν του σηματοδότου τούτου και πρέπει να παρέχηται εις αυτόν η προτεραιότης διαβάσεως υπό των οδηγών παντός οχήματος. 3.Πας πεζός όστις είχεν εκκινήσει αντικρύζων το πράσινον σύμβολον πεζού εν κινήσει, κατελθών εκ του πεζοδρομίου ή της νησίδος ασφαλείας, δύναται και πρέπει να συνεχίση επί της σεσημασμένης διαβάσεως πεζών την πορείαν του με ταχύ βήμα μέχρι του έναντι πεζοδρομίου ή της νησίδος ασφαλείας παρά την τυχόν εν τω μεταξύ εμφάνισιν του ερυθρού συμβόλου πεζού εν στάσει, του ειδικού δια πεζούς σηματοδότου. 4.Πας πεζός αντικρύζων ερυθρόν σύμβολον πεζού εν στάσει του ειδικού δια πεζούς σηματοδότου δεν επιτρέπεται να εκκινή και να προχωρή επί της αντιστοίχου σεσημασμένης διαβάσεως πεζών προς την κατεύθυνσιν του σηματοδότου τούτου. Σελ. 280(β) 277 5.Εις τας περιπτώσεις ρυθμίσεως της κυκλοφορίας μόνον δια σηματοδοτών οχημάτων άνευ υπάρξεως σηματοδοτών πεζών, πας πεζός δέον να συμμορφούται προς τας ενδείξεις αυτών κατά το άρθρ. 1 και να κινήται παραλλήλως προς τα οχήματα επί των αντιστοίχων σεσημασμένων διαβάσεων πεζών. 6.Οσάκις η σηματοδοτική εγκατάστασις δεν ευρίσκεται εν λειτουργία ή δεν υπάρχει τοιαύτη (εντός κατωκημένων περιοχών), ο οδηγός παντός οχήματος οφείλει να παραχωρή την προτεραιότητα της διαβάσεως εις πεζόν κινούμενον επί σεσημασμένης διαβάσεως πεζών, εφ’ όσον ούτος έχει κατέλθη του πεζοδρομίου ή της νησίδος ασφαλείας. 7.Οσάκις έν όχημα ευρίσκεται εν στάσει προ μιας σεσημασμένης διαβάσεως πεζών, δια την διευκόλυνσιν διελεύσεως πεζών, ο οδηγός παντός ετέρου οχήματος, το οποίον πλησιάζει την διάβασιν οφείλει να μη παρακάμψη και υπερβή το εν στάσει όχημα, αλλά να σταματήση προ της διαβάσεως. Σήμανσις οδοστρωμάτων Άρθρ.2.-α)Η σήμανσις των οδοστρωμάτων περιλαμβάνει γραμμάς κατά μήκος και εγκαρσίως προς τον άξονα των οδών, ως και σύμβολα. Αι κατά μήκος γραμμαί είναι συνεχείς ή διακεκομμέναι. β)Αι διακεκομμέναι κατά μήκος γραμμαί χωρίζουν τας λωρίδας κινήσεως της αυτής ή αντιθέτου κατευθύνσεως πορείας, επιτρεπομένης της διαβάσεώς των μόνον εις τας περιπτώσεις αλλαγής λωρίδος κινήσεως. γ)Αι διπλαί κατά μήκος συνεχείς παράλληλοι γραμμαί χωρίζουν τας λωρίδας με αντίθετον κατεύθυνσιν και είναι απαγορευτική μη επιτρεπομένης υπερβάσεως και καταπατήσεώς των υπό των τροχών παντός οχήματος. δ)Αι διπλαί κατά μήκος γραμμαί αίτινες αποτελούνται από μίαν συνεχή και μίαν παράλληλον διακεκομμένην, είναι απαγορευτικαί μόνον από την πλευράν της συνεχούς γραμμής ενώ από την πλευράν της διακεκομμένης επιτρέπεται η υπέρβασίς της κατά το προσπέρασμα. ε)Απαγορεύεται η κίνησις των οχημάτων επί των κατά μήκος των οδών διαχωριστικών των λωρίδων κινήσεως γραμμών. ς)Αι εγκάρσιαι προς τον άξονα της οδού γραμμαί επισημαίνουν ως ζεύγη παραλλήλων γραμμών μεν τας διαβάσεις πεζών, ως μεμονωμέναι δε τας γραμμάς στάσεως προ τροχονόμου ή σηματοδότου ή πινακίδος υποχρεωτικής στάσεως προ διασταυρώσεως. ζ)Βέλη επί του οδοστρώματος επισημαίνουσι τας υποχρεωτικώς ακολουθητέας πορείας των οχημάτων, άτινα κινούνται επί των αντιστοίχων λωρίδων. η)Έτερα σήματα επί των οδοστρωμάτων επισημαίνουσι ζώνας, αποκλειομένας εις την κυκλοφορίαν, εμπόδια επί του καταστρώματος, στάσεις λεωφορείων, περιορισμόν σταθμεύσεως κλπ. θ)Οσάκις μία οδός είναι διηρημένη εις λωρίδας κυκλοφορίας, δι’ οριζοντίου σημάνσεως (διαγραμμίσεως), έκαστον όχημα οφείλει να κινήται, όσον είναι πρακτικώς δυνατόν και καθ’ ολοκληρίαν, εντός των ορίων μιας λωρίδος και εις το μέσον αυτής, δεν πρέπει να αλλάσση λωρίδα, παρά μόνον εν περιπτώσει απολύτου ανάγκης π.χ στροφής και εφ’ όσον ο οδηγός όστις είναι και υπεύθυνος δια την τοιαύτην αλλαγήν, βεβαιωθή ότι δεν θα παρακωλύση ή προκαλέση κίνδυνον εις την υπόλοιπον κυκλοφορίαν. ι)Όταν μία οδός αποτελείται από δύο λωρίδας δι’ εκάστην κατεύθυνσιν, δέον όπως χρησιμοποιήται η προς τα δεξιά λωρίς της εξ αριστερών προοριζομένης δια το προσπέρασμα. ια)Εις περιπτώσεις της μοναδικής κατευθύνσεως (μονοδρόμων) με τρεις τουλάχιστον λωρίδας κυκλοφορίας ή οδού διπλής κατευθύνσεως με τρεις τουλάχιστον λωρίδας δι’ εκάστην κατεύθυνσιν πορείας, επιτρέπεται η κυκλοφορία εις παραλλήλους σειράς (στίχους). Εν πάση δε περιπτώσει τα βραδυπορούντα οχήματα οφείλουν να κινούνται εις την δεξιάν λωρίδα. ιβ)Εις τους μονοδρόμους οι οδηγοί προκειμένου να στρέψωσι προς μίαν άλλην οδόν προς τα δεξιά, δέον όπως κινούνται όσον το δυνατόν πλησιέστερον προς το δεξιόν άκρον του οδοστρώματος. Δια να στρέψωσι δε αριστερά δέον όπως πλησιάσωσιν προοδευτικώς όσον το δυνατόν προς το αριστερόν άκρον του οδοστρώματος, να πραγματοποιήσουν την στροφήν από την αριστεράν λωρίδα, υπό την προϋπόθεσιν ότι τούτο θα είναι δυνατόν, χωρίς να εμποδισθή η αντιθέτου κατευθύνσεως κυκλοφορία. Κυκλοφορία πεζών Άρθρ.3.-α)Οι πεζοί δέον όπως κυκλοφορώσι επί των πεζοδρομίων ή των ερεισμάτων των οδών. Όταν ταύτα ελλείπωσιν, οι πεζοί επιτρέπεται να κυκλοφορώσιν αντιθέτως προς την φοράν της κινήσεως των τροχοφόρων και δη επί του αριστερού άκρου του οδοστρώματος, εφ’ όσον πρόκειται περί οδών διπλής κατευθύνσεως, ακόμη δε και επί του δεξιού τοιούτου όταν πρόκειται περί μονοδρόμων ή περί οδών με δύο κεχωρισμένα οδοστρώματα. β)Υποχρεούνται οι πεζοί, προκειμένου να διασχίσωσι το οδόστρωμα, όπως χρησιμοποιώσι τας ειδικάς δια πεζούς διαβάσεις. Όπου δεν υφίστανται διαβάσεις, υποχρεούνται ούτοι εάν επιθυμούσι   να   διέλθωσι,   όπως    διασχίσωσι (Αντί της σελ. 280,01) Σελ.280,01(α) Τεύχος 388-Σελ. 13 278 το κατάστρωμα καθέτως, αφού προηγουμένως ελέγξωσι την κίνησιν πρώτον αριστερά και είτα όταν φθάσωσιν εις το κέντρον του οδοστρώματος, δεξιά, εντός δε των κατωκημένων περιοχών μόνον εις τας διασταυρώσεις και κατ’ επέκτασιν των πεζοδρομίων. γ)Επί των πεζοδρομίων και των διαβάσεων οι πεζοί υποχρεούνται να βαδίζουν δεξιά. δ)Απαγορεύεται εις τους πεζούς να ίστανται επί του οδοστρώματος ή καθ’ ομάδας επί των πεζοδρομίων και νησίδων ασφαλείας. ε)Όταν η κυκλοφορία δεν ρυθμίζεται υπό τροχονόμων ή υπό σηματοδοτών, οι οδηγοί δέον όπως δίδωσι προτεραιότητα-επιβραδύνοντες ή εν ανάγκη σταματώντες-εις τους πεζούς, οι οποίοι διασχίζωσι την οδόν εντός των διαβάσεων. ς)Ουδείς πεζός επιτρέπεται να εγκαταλείπη αιφνιδίως το πεζοδρόμιον ή άλλην ασφαλή θέσιν και να βαδίζη ή να τρέχη έστω και επί της διαβάσεως πεζών ακόμη, εφ’ όσον ευρίσκεται εγγύς τροχιάς κινουμένου οχήματος ώστε να είναι αδύνατον δια τον οδηγόν να παραχωρήση το δικαίωμα προτεραιότητος της διαβάσεως. ζ)Οι πεζοί οι οποίοι διασχίζουσι το οδόστρωμα εκτός των διαβάσεων, δέον όπως δίδωσι την προτεραιότητα εις τους οδηγούς. η)Οι οδηγοί υποχρεούνται να σταματώσιν όταν τυφλός, εφωδιασμένος δια λευκής ράβδου ή άλλως αναγνωρίσιμος, διασχίζη το οδόστρωμα και να εντείνουν την προσοχήν των, εφ’ όσον αντιλαμβάνονται παιδιά, αναπήρους ή γηραιά πρόσωπα επί του οδοστρώματος. θ)Τα άνευ μηχανής οχήματα αναπήρων, ως και τα οχήματα μεταφοράς νηπίων δύνανται να κυκλοφορώσιν επί των δια πεζούς προοριζομένων χώρων. ι)Απαγορεύεται η επί των οδών εκτέλεσις παιγνιδίων ή αγώνων, άνευ ειδικής αδείας. Ποιναί Άρθρ.4.-Οι παραβάται της παρούσης διώκονται και τιμωρούνται συμφώνως προς τας διατάξεις του Ν.Δ. 3990/1959. Η ισχύς άρχεται από της εφαρμογής του συστήματος αυτομάτου σηματοδοτήσεως.